Biroul Permanent al Parlamentului

Republicii Moldova

În temeiul prevederilor art. 73 din Constituţie şi art. 47 din Regulamentul Parlamentului, se prezintă, cu titlu de iniţiativă, proiectul de lege privind unele măsuri de protecţie socială a militarilor din Armata Naţională (Monitorul Oficial, 1997, nr. 57-58, art. 515).

Anexă: Proiectul de lege ;

             Nota informativă la proiect.

Deputaţii în Parlament:
  Proiect
LEGE

privind unele măsuri de protecţie socială
a militarilor din Armata Naţională 

Parlamentul adoptă prezenta lege organică.

Art. 1. – Prin derogare de la prevederile art. 4 alin. (11) din Legea privind preţul normativ şi modul de vânzare cumpărare a pământului nr. 1308-XIII din 25.07.97 (Monitorul Oficial, 1997, nr.57-58, art. 515), se permite vărsarea mijloacelor băneşti rezultate din vânzarea terenurilor proprietate publică a statului, aflate în gestiunea Ministerului Apărării şi se vor utiliza pentru edificarea fondului locativ de serviciu pentru militarii din Armata Naţională.

Art. 2. – Guvernul, va întreprinde măsurile necesare pentru asigurarea transmiterii mijloacelor băneşti pe contul cu destinaţie specială a Ministerului Apărării.

Preşedintele Parlamentului
Notă informativă

la proiectul legii privind unele

măsuri de protecţie socială a militarilor

din Armata Naţională

În conformitate cu prevederile art. 47 din Constituţia Republicii Moldova, statul are obligaţiunea de a asigura condiţii de trai decente pentru orice cetăţean şi pentru familia lui, cuprinzând hrana, îmbrăcămintea, locuinţa, precum şi serviciile sociale necesare. La etapa când s-a exclus dreptul militarilor la asigurare cu spaţiu locativ, fără acordarea în schimb a unor facilităţi, nu s-au examinat, în cunoştinţă de cauză, particularităţile şi specificul serviciului militar. Este cunoscut faptul că, asupra militarilor nu acţionează normele Codului muncii, activitatea lor fiind reglementată de legislaţia din domeniul militar, care conţine un număr considerabil de restricţii şi interdicţii; militarii nu pot avea alt loc de serviciu remunerat, decât cel de bază etc.

Ca urmare, Armata Naţională se confruntă cu un aflux sporit din serviciul militar activ al specialiştilor bine pregătiţi şi cu experienţă, a lipsei motivaţiei pentru încadrarea tinerilor specialişti în serviciul militar. Pe parcursul anilor, din bugetul de stat, practic, nu s-au alocat fonduri întru asigurarea militarilor din Armata Naţională cu spaţiu locativ, iar în ultimii  ani a fost anulată şi compensaţia bănească pentru închirierea spaţiului locativ.

Proiectul de lege propune, prin derogare de la prevederile art. 4 alin. (11) din Legea privind preţul normativ şi modul de vânzare-cumpărare a pământului (nr. 1308-XIII din 25.07.1997), a permite vărsarea mijloacelor băneşti, obţinute în urma vânzării terenului aflate în gestionarea Ministerului Apărării. Ulterior, aceste sume, prin decizia Guvernului, vor fi direcţionate pentru construirea spaţiului locativ, destinat militarilor Armatei Naţionale. Considerăm că adoptarea proiectului de lege nominalizat va permite asigurarea protecţiei sociale a angajaţilor şi sporirea atractivităţii statutului de militar.

